Vrou moet man se erfgeld met skelmpie deel | Maroela Media
Die vrou van 'n Italiaanse man wat meer as 'n jaar gelede in 'n motorongeluk dood is, moet sy lewensversekering met haar man se skelmpie deel.
Dít nadat die minnares se prokureur, Gino Arnone, die versekeringsmaatskappy oorreed het dat sy ook vergoeding verdien ná haar verlies.
Die 39-jarige oorledene van Turyn, in die noordweste van Italië, was getroud en het 'n jong seun gehad. Hy het egter ook gedurende sy huwelik 'n vaste verhouding met 'n ander vrou aangeknoop.
Volgens die dagblad La Stampa het die polisie die minnares gekontak om die oorledene se lyk uit te ken. Sy vrou was glo nie beskikbaar nie weens werksverpligtinge buite die dorp.
Die minnares beweer dat die man gewoonlik drie dae 'n week saam met haar deurgebring het, terwyl hy die res van die week by sy gewone familie was.
Hoewel die bedrag wat die lewensversekeringsmaatskappy uitbetaal het, onbekend is, berig die dagblad dat 'n aansienlike bedrag betrokke was.
Foto's: 12 dood, honderde beseer ná tornado's in China
Ek sal nooit dit doen nie. My man, my geld
Wat sê die testament? Ek sien natuurlik ook dat die prokureur gesien het hier kom 'n paar euro wat ek nie moet laat verby gaan nie.
Het die prokureur die versekeringsmaatskappy oorreed of dit in 'n hof laat bepaal? Tensy 'n testament dit so voorskryf, hoe kan die vrou in 'n wettige huwelik, (waar daar ook 'n kind is) ondergeskik wees aan die behoeftes van die vrou in die buite -egtelike verhouding? Buiten die wetlike aspek, wat van die morele en etiese vrae wat ontstaan? Nie net is die vrou 'n slagoffer van 'n ontroue egbreker nie, maar sy en haar kind word finansieel benadeel deur die een waarmee haar man haar verneuk. Ek is seker sy kan die eis teenstaan in 'n hof, wat haar… Lees meer »
n Hof oorweeg nie morele en etiese vrae nie.
Dit gaan slegs oor die feite.
Die buite egtelike verhouding het nie n negatiewe invloed gehad op bates wat die man tydens sy leeftyd geakkumuleer het nie (ek raai) en dit het ook nie die huwelik laat verbrokkel nie so die man se vrou het geen teeneis nie.